Μπουκόμπα

Για το φέριμποτ που βυθίστηκε το 1996, βλ. ΟΓ Μπούκομπα (MV Bukoba)

Η Μπουκόμπα (αγγλ.: Bukoba / σουαχ.: Bukoba (mji)), είναι μία πόλη με πληθυσμό 128.796 (απογραφή 2012), που βρίσκεται στην Περιφέρεια Καγκέρα (Kagera Region), στις νοτιοδυτικές ακτές της Λίμνης Βικτώρια, στη βορειοδυτική Τανζανία.

Είναι η πρωτεύουσα της Περιφέρειας Καγκέρα (Kagera Region) και η διοικητική έδρα της Αστικής Περιοχής Μπουκόμπα (Bukoba Urban District). Η πόλη εξυπηρετείται από το Αεροδρόμιο Μπουκόμπα (Bukoba Airport) και έχει τακτική ακτοπλοϊκή σύνδεση με τη Μουάνζα (Mwanza), καθώς επίσης και οδική σύνδεση με την Περιοχή Ρακάι (Rakai District) στην Ουγκάντα (Uganda) για τους μετακινούμενους διασυνοριακά με αυτοκίνητο, με μελλοντικά σχέδια για κατασκευή σιδηροδρομικής γραμμής κανονικού εύρους.

Η πόλη της Μπουκόμπα έχει την ιδιότητα του Δημοτικού Συμβουλίου. Διαθέτει Δημοτικό Διευθυντή και άλλους τοπικούς Κυβερνητικούς Αξιωματούχους όπως και τα άλλα Περιφερειακά Συμβούλια της περιοχής.

Ιστορία

Γεωγραφία 
Τοποθετημένη στη νοτιοδυτική ακτή της Λίμνης Βικτώρια, η Μπουκόμπα (Bukoba) κείται μόλις 1 μοίρα νότια του Ισημερινού παράλληλου και στη βορειοδυτική περιφέρεια της Τανζανίας. 

Είναι η περιφερειακή πρωτεύουσα της Καγκέρα, καθώς επίσης η μεγαλύτερή της πόλη, είναι και η πύλη εισόδου στην περιοχή.

Μεταφορές

Λεωφορεία
Το λεωφορείο αναχωρεί για την Καμπάλα καθημερινά στις 07.00 π.μ. (περίπου 6 ώρες) και από την Καμπάλα για τη Μπουκόμπα καθημερινά στις 11.00 π.μ.. Καυχιέται για την αμμώδη παραλία από λευκή άμμο, μεγάλη αγορά, λιμένα γήπεδα τένις και πισίνα. Υπάρχουν τρεις τράπεζες, από τις οποίες οι δύο, δέχονται στα ΑΤΜ κάρτες VISA.

Λιμάνια
Αυτή τη στιγμή η Μπουκόμπα (Bukoba) είναι το δεύτερο μεγαλύτερο λιμάνι της Τανζανίας στη Λίμνη Βικτώρια μετά τη Μουάνζα (Mwanza).

Αεροδρόμιο

Το αεροδρόμιο βρίσκεται στα νοτιοανατολικά της πόλης, επί της Οδού Σοκοΐνε (Sokoine Road).

Η Auric Air πετάει τρεις φορές ημερησίως προς τη Μουάνζα. Το 2010 το αεροδρόμιο, επεκτάθηκε καθώς αναμένονταν περισσότερες πτήσεις σύμφωνα με τα ορόσημα αύξησης της χωρητικότητας του περιοδικού "The Air Terminal", όπου εξετάζονται μετά από τις δημοσιευμένες αναφορές κάθε τρίμηνο του έτους. Αλλά και η Air Tanzania (ATCL) έχει επίσης προγραμματισμένες πτήσεις προς Μπουκόμπα καθ' όλη την εβδομάδα, με πτήσεις ανταπόκρισης μέσω Μουάνζα προς Νταρ ες Σαλάαμ.

Ηλεκτρική παροχή
Επί του παρόντος η Μπουκόμπα, εξυπηρετείται από το δημόσιο φορέα παροχής ηλεκτρισμού TANESCO.

Οικονομία
Ο Περιφερειακός Επίτροπος της Καγκέρα Συν/χης Fabian Massawe, κατοικεί και έχει τα κεντρικά του γραφεία στην Κεντρική Επιχειρηματική Περιοχή της Μπουκόμπα (Bukoba Central Business District).

Η πόλη είναι επίπεδη και συμπαγής, σχηματίζοντας ένα μπολ καθώς περιβάλλεται από λόφους. Η πόλη διαθέτει στάση λεωφορείου, σχετικά μεγάλο αεροδρόμιο και λιμένα με ένα φέριμποτ που εκτελούσε δρομολόγια από την Μπουκόμπα μέσω του λιμανιού του κόλπου Κεμόντο (Kemondo) προς τη Μουάνζα κάθε Δευτέρα, Τετάρτη και Παρασκευή το βράδυ, αλλά ανεστάλη το 2014, όταν το πλοίο υπέστη ανεπανόρθωτη βλάβη.

Αθλητισμός
Η Μποκόμπα εκπροσωπείται στην Premier League της Τανζανίας από τον ποδοσφαιρικό σύλλογο Kagera Sugar. Είναι η έδρα πολλών φιλανθρωπικών οργανώσεων - συμπεριλαμβανομένου του SHARE στην Αφρική και του Jambo Bukoba. Και οι δύο φιλανθρωπικές οργανώσεις επικεντρώνονται στον εκπαιδευτικό τομέα.

Το Στάδιο Καϊτάμπα (Kaitaba Stadium) βρίσκεται επί της οδού Jamhuri στα νοτιοανατολικά της Μπουκόμπα.

Κλίμα 
Η Μπουκόμπα έχει κλίμα τροπικού μουσώνα (tropical monsoon climate [Köppen Am]) αν και είναι πιο ήπιο από τα περισσότερα κλίματα με αυτή την ταξινόμηση λόγω υψομέτρου. Μερικές φορές μπορεί να είναι δροσερό, ειδικά τα βράδια κατά τη διάρκεια των δύο εποχών των βροχών, αλλά ποτέ τόσο κρύο όσο τη χειμερινή περίοδο στην Ευρώπη.

Αδελφές πόλεις 
  Nykøbing Mors

Πινακοθήκη

Δείτε επίσης
 Διοικητικές υποδιαιρέσεις της Τανζανίας
 Περιφέρεια Καγκέρα
 Αστική Περιοχή Μπουκόμπα

Παραπομπές

Βιβλιογραφικές πηγές

Εξωτερικοί σύνδεσμοι 

  Official Bukoba webguide

 
Κατοικημένες περιοχές στην Περιφέρεια Καγκέρα
Περιφερειακές πρωτεύουσες στην Τανζανία
Κατοικημένες περιοχές στην Λίμνη Βικτώρια
Πόλεις στη Μεγάλη Ρηξιγενή Κοιλάδα